Gode bror Arnfin Evjen.

Du og vi har i kveld hørt mange gode ord om din vandring gjennom Ordenen og dine bidrag både i Loge Thomas Wildey og i Storlogen. Jeg skal ikke legge til noe annet her enn at jeg fullt ut slutter meg til de rosende ord du har hørt.

Jeg ønsker imidlertid å sette søkelys på din gjerning for Adelheid og Fredrik Lorcks Stiftelse.

Du har fungert som forretningsførere i 25 år for denne flotte Stiftelsen, som i 2024 rundet 50 år. Jobben du har gjort der fortjener enhver honnør. Du har vært drivkraften både bak den gode positive økonomiske utvikling og endring i Stiftelsens formål, en endring som muliggjør å tildele midler til Storlogens fond for Medisinsk vitenskapelig forskning og til MS fondet.

Du jobbet intenst og godt med dette i mer enn 1,5 år med mye korrespondanse mellom Stiftelsen og Stiftelsestilsynet og i februar 2010 var den ønskede statuttendring klar.

Siden da har Stiftelsen donert 1,5 mill. til Odd Fellow Seniorboliger og mer enn 5 mill. til fondene. De økonomiske disposisjonene som er foretatt har, til tross for store donasjoner, økt Stiftelsens kapital hvert år. Fondet vil kunne fortsette med rause tildelinger også i fremtiden, dersom utviklingen i verden ikke helt går av hengslene med det som skjer rundt oss for tiden.

Du og jeg har vært en del av Stiftelsen fra omtrent årtusen skiftet, og vi er fortsatt aktive der og det er noe vi begge har stor glede av og interesse for.

Som styreleder siden 2014, har jeg følt det arbeidet du har gjort på pulsen og jeg ønsker å uttrykke stor takknemlighet for det. Vi trenger pådrivere som deg og Stiftelsen og jeg takker deg ærbødigst for din flotte innsats.

Stiftelsens historie og utvikling kan leses i det jubileumsskriv som ble laget til 50 års jubiléet.

Til slutt utbringer vi en skål for vår gode bror Arnfin Evjen.

25. februar 2025/ Eks DSS Morten Søraa